**Výbor Národnej rady Slovenskej republiky**

**pre ľudské práva a národnostné menšiny**

62. schôdza výboru

Č. CRD-2317/2015

**212**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 9. decembra 2015

k informácii poslanca Národnej rady Slovenskej republiky Petra Polláka o výsledkoch kontroly Štátnej školskej inšpekcie zameranej na neoprávnené zaraďovanie žiakov do Súkromnej špeciálnej základnej školy Rokycany

**Výbor Národnej rady Slovenskej republiky**

**pre ľudské práva a národnostné menšiny**

1. **oboznámil sa**

so správou Štátnej školskej inšpekcie z kontroly na Súkromnej špeciálnej základnej škole Rokycany,

1. **berie na vedomie,**

že Výbor NR SR pre vzdelávanie, vedu, mládež a šport svojím uznesením č. 212 z 18. novembra 2015 požiadal ministra školstva, vedy, výskumu a športu SR, aby podal návrh opatrení na elimináciu neoprávneného zaraďovania detí zo sociálne znevýhodneného prostredia do špeciálnych základných škôl a špeciálnych tried v základných školách v termíne do 30 dní,

1. **žiada**

ministra školstva, vedy, výskumu a športu SR, aby písomnú informáciu o návrhu opatrení na elimináciu neoprávneného zaraďovania detí zo sociálne znevýhodneného prostredia do špeciálnych základných škôl doručil aj Výboru NR SR pre ľudské práva a národnostné menšiny,

1. **žiada**

ministra školstva, vedy, výskumu a športu SR, aby uskutočnil prieskum v špeciálnych základných školách s cieľom zistiť počet detí neoprávnene zaradených a následne vykonal nápravu zistených pochybení.

Ľubomír Želiezka Rudolf Chmel

overovateľ predseda výboru